CELEX: 32016D1781
Language: sk
Date: 2016-10-05 00:00:00
Title: Vykonávacie rozhodnutie Komisie (EÚ) 2016/1781 z 5. októbra 2016, ktorým sa mení príloha II k rozhodnutiu 2007/777/ES, pokiaľ ide o vloženie položky týkajúcej sa Ostrovov Saint Pierre a Miquelon do zoznamu tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie [oznámené pod číslom C(2016) 6287] (Text s významom pre EHP)

7.10.2016   
            
            
               SK
            
            
               Úradný vestník Európskej únie
            
            
               L 272/88
            
         VYKONÁVACIE ROZHODNUTIE KOMISIE (EÚ) 2016/1781
   z 5. októbra 2016,
   ktorým sa mení príloha II k rozhodnutiu 2007/777/ES, pokiaľ ide o vloženie položky týkajúcej sa Ostrovov Saint Pierre a Miquelon do zoznamu tretích krajín alebo ich častí, z ktorých je povolený vstup mäsových výrobkov a opracovaných žalúdkov, mechúrov a čriev do Únie
   
      
         [oznámené pod číslom C(2016) 6287]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na jej článok 8 úvodnú vetu, článok 8 ods. 1 prvý pododsek, článok 8 ods. 4 a článok 9 ods. 4 písm. c),
   keďže:
   
               (1)
            
            
               Rozhodnutím Komisie 2007/777/ES (2) sa okrem iného stanovujú podmienky pre vstup do Únie zásielok určitých mäsových výrobkov a opracovaných žalúdkov, mechúrov a čriev, ktoré boli podrobené jednému zo spôsobov opracovania stanovených v časti 4 prílohy II k uvedenému rozhodnutiu (ďalej len „komodity“), vrátane zoznamu tretích krajín alebo ich častí, z ktorých je vstup daných komodít do Únie povolený.
            
         
               (2)
            
            
               V časti 2 prílohy II k rozhodnutiu 2007/777/ES je stanovený zoznam tretích krajín alebo ich častí, z ktorých je povolený vstup daných komodít do Únie za predpokladu, že boli podrobené príslušnému opracovaniu uvedenému v danej časti prílohy II. Uvedené spôsoby opracovania sú zamerané na odstránenie určitých rizík pre zdravie zvierat, ktoré súvisia s danými špecifickými komoditami. V časti 4 uvedenej prílohy sa stanovuje nešpecifické opracovanie „A“ a špecifické spôsoby opracovania „B“ až „F“ zoradené v zozname v zostupnom poradí podľa závažnosti rizika pre zdravie zvierat spojeného so špecifickou komoditou.
            
         
               (3)
            
            
               Ostrovy Saint Pierre a Miquelon požiadali, aby boli zaradené do zoznamu v časti 2 prílohy II k rozhodnutiu 2007/777/ES ako krajina, z ktorej je povolený dovoz mäsových výrobkov z hydiny do Únie. Počas výrobného procesu hydinového mäsa na Ostrovoch Saint Pierre a Miquelone je príslušný výrobok z hydinového mäsa podrobený tepelnému ošetreniu podľa špecifického spôsobu opracovania „D“ uvedeného v časti 4 prílohy II k rozhodnutiu 2007/777/ES.
            
         
               (4)
            
            
               Ostrovy Saint Pierre a Miquelon predložili komplexnú a uspokojivú dokumentáciu o zdravotnej situácii hydiny, prevencii chorôb a zavedených systémoch kontroly.
            
         
               (5)
            
            
               Preto je vhodné zaradiť Ostrovy Saint Pierre a Miquelon do zoznamu tretích krajín alebo ich častí, ktorý je stanovený v časti 2 prílohy II k rozhodnutiu 2007/777/ES, s uvedením opracovania „D“ v stĺpci hydiny a pernatej zveri z farmových chovov (okrem vtákov nadradu bežce).
            
         
               (6)
            
            
               Časť 2 prílohy II k rozhodnutiu 2007/777/ES by sa preto mala zodpovedajúcim spôsobom zmeniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 2007/777/ES sa mení v súlade s prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 5. októbra 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 18, 23.1.2003, s. 11.
   
      (2)  Rozhodnutie Komisie 2007/777/ES z 29. novembra 2007, ktorým sa ustanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (Ú. v. EÚ L 312, 30.11.2007, s. 49).
   
      PRÍLOHA
      V časti 2 prílohy II k rozhodnutiu 2007/777/ES sa medzi položku týkajúcu sa Nového Zélandu a položku týkajúcu sa Paraguaja vkladá táto položka týkajúca sa Ostrovov Saint Pierre a Miquelon:
      
         
                     „PM
                  
                  
                     Saint Pierre a Miquelon
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX“